Víða ókeypis á skíðasvæðum
Margir hafa brugðið sér á skíði í dag, en dag stendur yfir Alþjóðlega skíðahátíðin "Snjór um víða veröld" sem flest skíðasvæðin hér á landi taka þátt í. Frítt er inn á sum svæðin.
Í Bláfjöllum er mjög gott skíðafæri , logn og tveggja stiga frost. Þar fór að snjóa eftir hádegi og það hefur áhrif á skyggni. Frítt er fyrir 12 ára og yngri. Boðið er upp á kakó og hljómsveitin Pollapönk spilaði fyrir gesti.
Guðmundur Karl í Hlíðarfjalli sagði að um 1000 manns væru í fjallinu núna. Nægur snjór væri og frábær stemming. Þar er líka boðið upp á kakó. Aðgangur að skíðasvæðinu er ókeypis í dag fyrir alla.
Skíðasvæðið á Siglufirði er opið í dag til kl. 16. Veðrið er ágætt norðaustan 5-8m/sek, 1 stigs frost og smá éljagangur. Færið er mjög gott og frítt fyrir alla á skíði í dag.
Í tilefni dagsins býður Skíðafélag Dalvíkur öllum frítt á skíði í Böggvisstaðafjalli í dag. Þeir sem á þurfa að halda fá frían búnað í skíðaleigunni þennan dag.
Á skíðasvæðinu í Tindaöxl í Ólafsfirði er opið í dag til kl. 17:00.
Margir hafa brugðið sér á skíði í dag, en dag stendur yfir Alþjóðlega skíðahátíðin "Snjór um víða veröld" sem flest skíðasvæðin hér á landi taka þátt í.
Í Bláfjöllum er mjög gott skíðafæri.
Frítt er fyrir 12 ára og yngri.
Guðmundur Karl í Hlíðarfjalli sagði að um 1000 manns væru í fjallinu núna.
Aðgangur að skíðasvæðinu er ókeypis í dag fyrir alla.
Skíðasvæðið á Siglufirði er opið í dag til kl. 16.
Færið er mjög gott og frítt fyrir alla á skíði í dag.